
	[bookmark: nev]BALÁZS FRIGYES PÉTER
frigyes.balazs@stud.uni-corvinus.hu
alkalmazott közazdaságtan
BSc, 6. félév
Budapesti Corvinus Egyetem
Közgazdaságtudományi TDK
	
[bookmark: _GoBack]






Témavezető:
	Mágó Mánuel László
egyetemi adjunktus, BCE KTI




Európai országok rangsorolása bevándorlás és működőtőke befektetés alapján

Kulcsszavak: jólét mérése; HDI; bevándorlás; FDI
Jelen kutatás célja európai országokra két jólétet mérő mutató kidolgozása, és HDI-vel való összehasonlítása. A dolgozatban előállított mutatók az emberek döntéseit használva, kinyilvánított preferenciák alapján mérik a jólétet, amivel kiküszöbölik a jólét tényezőinek meghatározásából és súlyozásából adódó szubjektivitást. A mutatók elkészítéséhez páros összehasonlítás mátrixokon alapuló módszertant használok (Petróczy, 2021 alapján). Kétféle mutatót készítettem a dolgozatban, az egyik a bilaterális külföldi közvetlentőke-befektetéseken, míg a másik bilaterális bevándorló állományon alapul. Az a mutatók mögötti feltételezés, hogy a kevésbé fejlett országokból nagyobb számban vándorolnak el a fejlettebb országokba, valamint a fejlettebb országokból nagyobb mennyiségű tőke áramlik a kevésbé fejlettebbekbe. A mutatók az emberek kinyilvánított preferenciáit felhasználva rendelnek az országokhoz értékeket, ami a közvetlentőke-befektetést alkalmazó mutató esetén 0,71, a bevándorlási adatokon alapuló mutató esetén pedig -0,8-as erősségű korrelációt mutat a HDI-vel, ami a módszertan miatt negatív, megléte alátámasztja a dolgozat feltételezését. A dolgozat továbbá elemzi, hogy melyik mutató a HDI melyik pillérével mutat erősebb kapcsolatot, és melyik országok esetén mutatják a dolgozatban készített mutatók a legnagyobb eltérést a HDI-től. A közvetlentőke-befektetést használó mutató az egy főre jutó GNI-al korrelál a legjobban, míg a bevándorlást felhasználó mutató az egy főre jutó GNI mellett a várható élettartammal is rendkívül erős korrelációt mutat. A közvetlentőke befektetésnél az adóparadicsomok vannak felülreprezentálva azok között az országok között, amire a jelen dolgozatban készített mutató nagyban eltér a HDI-től, míg a bevándorlást használó mutatónál a kiugróan magas vagy alacsony átlaghőmérsékletű országok. Ezek az eredmények alátámasztják a dolgozat feltételezéseit, az általam készített mutató HDI-vel vett erős korrelációja alátámasztja az általam készített mutatók alkalmasságát az általános jólét mérésére, és található racionális magyarázat a mutatók HDI-től való eltérésére azon országoknál, ahol kiugróan más eredmény jött ki az általam készített mutatókra, mint a HDI-re.



